|  |  |  |
| --- | --- | --- |
|  | **ร่าง**๔ กรกฎาคม ๒๕๖๘ | **บริษัท โอเอวัน จำกัด**๓๐๐/๕๗ ซอยลาดพร้าว ๘๔ ถนนประดิษฐ์มนูธรรมแขวงวังทองหลาง เขตวังทองหลางกรุงเทพมหานคร ๑๐๓๑๐โทรศัพท์ ๐๙๐-๙๙๓-๑๙๖๕ |

เรื่อง การขออนุญาตติดตั้งโซลาร์เซลล์เพื่อผลิตไฟฟ้าจากพลังงานแสงอาทิตย์แบบติดตั้งบนหลังคา

เรียน ผู้อำนวยการสถานศึกษา โรงเรียนวัดบางประกอก (ดร.ภิรมย์ศักดิ์ กิจพัฒนาสมบัติ)

อ้างถึง โครงการติดตั้งโซลาร์เซลล์เพื่อการอนุรักษ์พลังงานและลดค่าใช้จ่ายทางไฟฟ้า

ข้าพเจ้า นางสาวฐิติมา มโนหมั่นศรัทธา ตำแหน่งประธานกรรมการบริหาร บริษัท โอเอวัน จำกัด ทะเบียนนิติบุคคลเลขที่ ๐๑๐๕๕๓๖๑๐๔๐๓๘ ที่อยู่ ๓๐๐/๕๗ หมู่บ้านกลางเมืองเออร์บาเนี่ยน พระรามเก้า-ลาดพร้าว ซอยลาดพร้าว ๘๔ ถนนประดิษฐ์มนูธรรม แขวงวังทองหลาง เขตวังทองหลาง กรุงเทพมหานคร บริษัทผู้บริหารและให้บริการสาธารณูปโภคไฟฟ้า ได้นำเสนอโครงการติดตั้งโซลาร์เซลล์เพื่อการอนุรักษ์พลังงานและลดค่าใช้จ่ายทางไฟฟ้าสำหรับโรงเรียนสังกัดกรุงเทพมหานคร แบบ PPA (Private Purchase Agreement) ให้แก่โรงเรียนวัดบางประกอกตั้งแต่ปี พ.ศ. ๒๕๖๗ และได้มีการสำรวจสถานที่ติดตั้งโซลาร์เซลล์เมื่อวันที่ ๑๔ พฤษภาคม พ.ศ.๒๕๖๘ แล้วนั้น

โครงการนี้เป็นการติดตั้งโซลาร์เซลล์แบบติดตั้งบนหลังคา (Solar Rooftop) แบบออนกริด (On Grid) ขนาดกำลังการผลิต ๑๔๑ กิโลวัตต์ มูลค่า ๔,๐๐๐,๐๐๐.๐๐ บาท โดยบริษัทจะมอบให้โรงเรียนวัดบางประกอกนำไปผลิตกระแสไฟฟ้าใช้ภายในโรงเรียนโดยไม่คิดค่าใช้จ่ายใด ๆ และจะดูแลระบบการใช้งานให้เป็นเวลา ๖ เดือน มูลค่า ๖๐,๐๐๐.๐๐ บาท หลังจากพ้นระยะเวลาที่บริษัทดูแลแล้ว ทางโรงเรียนสามารถพิจารณาให้บริษัท โอเอวัน จำกัด หรือบริษัทอื่น มาเป็นผู้ดูแลระบบต่อไป

จึงเรียนมาเพื่อโปรดพิจารณาอนุญาตให้บริษัท โอเอวัน จำกัด เข้าไปติดตั้งโซลาร์เซลล์เพื่อผลิตไฟฟ้าจากพลังงานแสงอาทิตย์แบบติดตั้งบนหลังคา ต่อไป

|  |
| --- |
|  |
| (นางสาวฐิติมา มโนหมั่นศรัทธา) |
| ประธานกรรมการบริหาร |